Agt padblokkades op pad na geestelike gesondheid - www.bybelkennis.co.za
Agt padblokkades op pad na geestelike gesondheid
by Coen Slabber · Published 15/12/2016 · Updated 15/12/2016
Men despise religion. They hate it and are afraid it may be true – Blaise Pascal
Pediaters moniteer gereeld die ontwikkeling van kinders. In sekere gevalle bevind hulle dat die groei afgestomp is – sy metings val onder ‘n sekere persentiel. Dieselfde gebeur met sekere Christene – hulle geestelike groei is afgestomp. Hulle openbaar ‘n ongesonde groeipatroon of mag selfs agteruitgaan.
Sorg daarenteen dat julle steeds toeneem in die genade en kennis van ons Here en Verlosser, Jesus Christus (2 Petrus 3:18). As gelowiges word ons beveel om te groei. Die Puriteinse pastor, John Owen (The Grace and Duty of Being Spiritually Minded), verwys na die agt sondes wat verhoed dat ons geestelik ontwikkel. Om hierdie padblokkades te identifiseer, is ‘n kritiese stap op pad na die herstel van volle geestelike ontwikkeling.
Mense is agterlosig en hou nie wag oor hulle harte nie.
Hulle verwaarloos hulle heilige pligte.
Hulle beoefen nie nadenke en selfondersoek nie.
Hulle jaag die dinge van die wêreld na.
Hulle is nie bereid vir die swaarkry van ‘n hemelse lewe nie.
Hulle is hooghartig in hulle gesprekke.
Hulle is korrup in hulle kommunikasie.
Hulle is onder die invloed van sekere begeertes.
Maak nie saak wat die oorsaak is nie, die oplossing bly dieselfde: Hernude vertroue in Jesus Christus, belydenis van sonde, vertroue in die Heilige Gees en gebed.